Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi kaksi- ja kolmipyöräisten moottoriajoneuvojen nopeusmittareista ja direktiivin 92/61/ETY muuttamisesta"



Virallinen lehti nro C 040 , 15/02/1999 s. 0001 - 0002



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi kaksi- ja kolmipyöräisten moottoriajoneuvojen nopeusmittareista ja direktiivin 92/61/ETY muuttamisesta" () (1999/C 40/01) Neuvosto päätti 9. kesäkuuta 1998 Euroopan yhteisön perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "Yhtenäismarkkinat, tuotanto ja kulutus" -jaosto antoi lausuntonsa 28. lokakuuta 1998. Esittelijä oli Paulo Barros Vale. Talous- ja sosiaalikomitea hyväksyi 2. 3. joulukuuta 1998 pitämässään 359. täysistunnossa (joulukuun 2. päivän kokouksessa) seuraavan lausunnon. Äänestyksessä annettiin 73 ääntä puolesta ja 2 vastaan. 1. Yleistä Komitea katsoo, että 1.1. velvollisuus asentaa nopeus- ja matkamittari kaikkiin kaksi- tai kolmipyöräisiin moottoriajoneuvoihin, myös pienitehoisiin mopoihin, perustuu ensisijaisesti liikenneturvallisuussyihin; 1.2. kaikkiin kyseisiin ajoneuvoihin asennettavan nopeusmittarin ansiosta niiden kuljettajat voivat noudattaa jäsenvaltioissa voimassa olevia, lailla säädettyjä enimmäisnopeuksia; 1.3. kaksi- tai kolmipyöräisiin ajoneuvoihin asennettavan nopeusmittarin tarkoituksena on ainoastaan antaa kuljettajalle pikaista tietoa nopeudesta, jotta kuljettaja voi näin mukauttaa ajon ajomääräyksiin; 1.4. ajoneuvon valmistajan tuottamat tai valitsemat nopeusmittarit osoittavat aina virheellisesti todellista nopeutta yleensä suurempaa nopeutta laitevian ja valmistajan tekemän valinnan vuoksi; 1.5. mittari osoittaa tarkoituksella virheellisesti ajonopeutta suurempaa nopeutta ajoturvallisuussyistä. 2. Erityistä 2.1. Komitea katsoo, että asennettavan nopeus- ja matkamittarin tarkoituksena on antaa kuljettajalle vastuullistavia tietoja ja että "CONF"-merkinnällä varustetun nopeus- ja matkamittarin asentaminen vastuullistaa myös ajoneuvon valmistajan, koska tämän velvollisuus on rajoittaa ajoneuvon tehoa ja nopeutta rekisterityypin mukaisesti. 2.2. Merkinnästä "SD" aiheutuu lisäkustannuksia, joilla rangaistaan kaksipyöräisten ajoneuvojen laitteistojen pieniä valmistajia samanlaisten laitteistojen suurvalmistajiin nähden. 2.3. Komitea kannattaa nopeus- ja matkamittarin asentamisvelvollisuutta ja katsoo toimenpiteen olevan myönteinen askel verrattuna direktiiviin 92/61/ETY, jonka nojalla ajoneuvon valmistajalla oli mahdollisuus valita vapaasti, asentaako mittarin vai ei. 2.4. Uusien ajoneuvojen kohdalla on siis edellytettävä "SD"-merkintään oikeuttavaa pakollista tyyppihyväksyntää. Koska kyseisten ajoneuvojen suunnittelu ja markkinoille saattaminen kestää tavallisesti pari vuotta, vaatimus on pantava täytäntöön vasta kahden vuoden kuluttua muutetun direktiivin julkaisemisesta. Tällöin myös valmisteilla olevien ajoneuvojen, joiden nopeus- ja matkamittareita ei ole tyyppihyväksytty nyt ehdotetulla merkinnällä "SD", on täytettävä kyseinen velvoite. 2.5. Ohjauslaitteiden yhteyteen asennettava mekaaninen, sähköinen tai elektroninen nopeusmittari mahdollisine lisäosoittimineen on todennäköisesti samanlainen useissa ohjauslaitteistomalleissa, minkä vuoksi tyyppihyväksynnän on koskettava nopeusmittaria eikä koko laitteistoa. 3. Muutosehdotus 3.1. On siis muutettava ainoastaan direktiivin 92/61/ETY 6 artiklan 4 luetelmakohdan sanamuotoa ja lisättävä kyseiseen artiklaan seuraava uusi virke: "6 artikla ( ) 4) Jäsenvaltioiden on sovellettava 1 kohdan ensimmäisessä alakohdassa tarkoitettuja säädöksiä 1. päivästä heinäkuuta 2001. Asennettavissa nopeus- ja matkamittareissa voi kuitenkin olla kahden vuoden ajan kyseisestä päivämäärästä lukien joko merkintä 'CONF' tai 'SD'." Bryssel 2. joulukuuta 1998. Talous- ja sosiaalikomitean puheenjohtaja Beatrice RANGONI MACHIAVELLI () EYVL C 212, 8.7.1998, s. 7.